open-index/open-wikipedia-markdown huggingface dataset:
Avataara

**Avataara** on India usundites, eriti hinduismis jumaluse inkarneerumine kellegi teise üleloomuliku olendi, inimese või loomana. Eriti tuntud ja austatud on Krišna kui jumal Višnu avataara.

## Avataara hinduismis
Hinduismisi traditsiooni järgi kehastub Jumal avataarana igal ajastul maailma, kui kurjus võtab võimust ja õiglus (dharma) on hävimisohus. Möödunud aegade avataarade tegudest jutustavad India eeposed Mahabharata, Raamajaana ja Puraanad. 

## Vaata ka
*Sathya Sai Baba
Demiurg

**Demiurg** on Jumal või jumalus, kes korrastab algkaose, võidab mütoloogilise ürgkoletise ja loob maailma. Esineb esmaloojana, kes hiljem muutub *[[deus otiosus]]*eks, aga ka uue põlvkonna aktiivse jumalana, kes jääb sekkuma maailma saatusesse. 

Esimest korda esines demiurgi mõiste antiiksetes filosoofilistes ja teoloogilistes süsteemides. Järjekindlalt kasutas demiurgi mõistet Platon. Platonilt võtsid demiurgi mõiste üle aga gnostikud, kellel demiurg omandas keskse tähenduse. Platonismist ja gnostitsismist on aga kristlus olnud oma algusaegadel väga suuresti mõjutatud, seetõttu on demiurgi-idee sügaval kristluses olemas. Demiurgi mõistet kui sellist küll ei kasutata, kasutatakse mõistet Jumal, aga Jumala olemus sarnaneb paljuski demiurgi mõistele Platoni filosoofias ja gnostitsismis.

Sõna *demiurg* *δημιουργός, dēmiourgos* etümoloogia: kreeka sõnadest *demos*, mis tähendab (lihtsat) rahvast ja *ergo*, *urgos* töötama. Algselt tähendas see käsitöölist, rahva heaks töötajat, millest ajapikku kujunes laiem looja kui sellise mõiste. 

## Allikas
*Tarmo Kulmar. *Üldine usundilugu I*, õppesõnastik. Tartu 2000
Deus otiosus

***Deus otiosus*** (ladina *deus* – 'jumal', *otiosus* – 'puhkav') on ürgjumal, kes on aktiivselt tegutsenud loomisel, siis aga loovutanud positsiooni uue põlvkonna jumalatele ja tagasi tõmbunud, eemaldunud kättesaamatusse kaugusesse.

*Deus otiosus*'eid austatakse ja kummardatakse, kuid kultuslikult teenitakse harva (nt Egiptuse Atum, läänesemiidi El, sumeri Anu, inkade Pachacamak). Lõpuaegadel võib ka ta tagasi tulla, mistõttu võib seonduda kultuuriheerose kujuga.

Sarnane termin on *deus absconditus*, 'varjatud Jumal'.

Kristlusse tõi *deus otiosus*'e mõiste Martin Luther, üritades sellega kirjeldada jumala müstilisust ja kättesaamatust. Üldiselt aga kristluses *deus otiosus*'e mõiste eriti levinud ei ole, kuna Jumalat kujutatakse ikka veel aktiivse ja tegutsevana.

## Allikas
*Tarmo Kulmar. "Üldine usundilugu I", õppesõnastik. Tartu 2000
Albert Hofmann

**Albert Hofmann** (11. jaanuar 1906 – 29. aprill 2008) oli Šveitsi keemik, kes on tuntud eelkõige LSD sünteesimisega 1938. aastal Baselis Sandoze laboratooriumis. 

## Välislingid
Albert Hofmann: "LSD, My Problem Child", Veebiversioon (vaadatud 23.02.2014) (*inglise keeles*)
Asum (romaan)

**"Asum"** (inglise keeles "Foundation") on Ameerika ulmekirjaniku Isaac Asimovi ulmeromaan, Asumi-sarja esimene raamat. Romaan koosneb viiest temaatiliselt seotud lühiloost, mis avaldati algul ajakirjas ükshaaval ning anti esmakordselt tervikteosena välja 1951. aastal. Sarjas järgneb sellele "Asum ja impeerium".

Romaan algab kogu meie Galaktikat ühendava Impeeriumi langust ennustava teadlase Hari Seldoni algatusega teadlaste asumi loomiseks, mille ametlik ülesanne oleks koondada kõik inimteadmised "Galaktika Entsüklopeediasse", lühendades seeläbi vana impeeriumi langusest uue impeeriumi tõusuni jäävat aega 30 000 aastal 1000 aastani. Ajaloo kulgu võimaldab ennustada Seldoni loodud teadus psühhoajalugu, mis kirjeldab statistiliste meetodite abil suurte inimhulkade käitumist sama usaldusväärselt kui termodünaamika gaaside käitumist.

Loodav Asum paikneb Galaktika ühes otsas planeedil Terminus, teine samasugune luuakse Galaktika teise otsa Tähe Tipule. Kosmilise poliitilise keskvõimu olemasolu võimalikkusele ja vajalikkusele keskenduva raamatu tegevus toimub umbes 20 000–50 000 aasta kaugusel tulevikus.

Eesti keeles ilmus "Asum" kirjastuse Eesti Raamat väljaandena sarjas "Mirabilia" 1985. aastal Linda Ariva tõlkes.

## Asukohad romaanis
* Helicon, Arcturuse sektor
* Synnax, Sinise Häibe ääremaal
* Terminus
* Trantor, Impeeriumi keskus, söögiga varustas ~20 põllumajanduslikku maailma
** Hotell Luxor
** Imperaatori loss
** Keiserlik Raamatukogu
** Trantori Ülikool 

## Viited

## Välislingid
Teiste elu

**"Teiste elu"** (sks *Das Leben der Anderen*; eesti keeles on vahel kasutatud ka pealkirja kujul "Teiste elud") on parima võõrkeelse filmi Oscari võitnud 2006. aasta Saksa film. Film räägib Ida-Berliini kultuur maastikust enne Berliini müüri langemist, mida hoidis enda kontrolli all Saksa DV salapolitsei Stasi. 

Film pälvis 2006. aastal Euroopa filmiauhinna kui aasta parim film.

## Tegevustik
Filmi "Teiste elud" tegevus toimub Ida-Berliinis viis aastat enne Berliini müüri langust ehk 1984. aastal. See oli aeg, mil Ida-Saksamaa valitsus kasutas tolleaegse salapolitsei Stasi abi, et julmalt inimeste järele nuhkida ja sellega oma võimu kindlustada.

Stasi ülemale Gerd Wieslerile (Ulrich Mühe) tehakse ülesandeks nuhkida näitekirjanik Georg Dreymani (Sebastian Koch) ja tema kuulsa abikaasa Christa-Maria Sielandi (Martina Gedeck) järele. See operatsioon on riiklikult tähtis ja mängus on kõrgemate poliitiliste ringkondade huvid. Wieseler ei arvesta aga sellega, et mida sügavamale ta jälitatavate maailma sukeldub, seda rohkem see teda muudab. 

## Välislingid
* Koduleht
* 
*
Lippstadt

**Lippstadt** on linn Saksamaa lääneosas Nordrhein-Westfaleni liidumaal Soesti kreisis. Asub Lippe jõe ääres.

Lippstadt asutati 1184. või 1185. aastal. 

Linnas asub autotarvikute tootja Hella peakorter.

## Viited

## Välislingid

*Lippstadti koduleht
152

**152. aasta**

Sajandid: 1. sajand - **[[2. sajand]]** - 3. sajand

Aastakümned: 100. aastad 110. aastad 120. aastad 130. aastad 140. aastad - **[[150. aastad]]** - 160. aastad 170. aastad 180. aastad 190. aastad 200. aastad

Aastad: 147 148 149 150 151 - 152 - 153 154 155 156 157

## Sündmused

* ...

## Sündinud

* ...

## Surnud

* ...
160

**160. aasta**

Sajandid: 1. sajand - **[[2. sajand]]** - 3. sajand

Aastakümned: 110. aastad 120. aastad 130. aastad 140. aastad 150. aastad- **[[160. aastad]]** - 170. aastad 180. aastad 190. aastad 200. aastad 210. aastad

Aastad: 155 156 157 158 159 - 160 - 161 162 163 164 165 
----

## Sündmused

* ...

## Sündinud

* ...

## Surnud

* ...
Asum

**Asum** on asustusüksus, mis on linna kindlapiiriliste tunnustega osa.

Üldises mõttes samastatakse asumit linnaosa ja linnajaoga. Tallinnas on asumid halduslike linnaosade osad.

## Vaata ka
*allasum
*asula
*asumiselts
*linnak
*Tallinna asumite loend

## Välislingid
*Tallinna vanade asumite esimesed sildid said paika – Postimees, 25. mai 2009.
*Millises Tallinna asumis elab kõige rohkem inimesi? – Eesti Ekspress, 12. august 2009
*Tallinna asumipiirid
Professorite kiri kaitseministrile

**Professorite kiri kaitseministrile** on avalik kiri, mille saatsid kaksteist Eesti ja Helsingi praegust või endist õppejõudu 23. aprillil 2007 kaitseminister Jaak Aaviksoole. Selles juhiti tähelepanu pronkssõduri teisaldamisega seotud riskidele ning pakuti koostööd nende analüüsil ja võimalikul maandamisel.

Pöördumisele kirjutasid alla Tartu ülikooli professorid Raul Eamets, Jüri Talvet ja Peeter Torop, Tallinna ülikooli professorid Martin Ehala, Mati Heidmets, Aleksander Pulver, Rein Ruutsoo, Raivo Vetik, Rein Veidemann ja emeriitprofessor Mati Hint, Tallinna tehnikaülikooli professor Rainer Kattel ning Helsingi ülikooli õppejõud Tiit Hennoste.

## Kirja tähtsusest
Kirja analüüsi kohta vt
*Selg, Peeter 2009. Vaevaline tee pronksmemuaristikast ühiskonnaanalüüsini. *[[Acta Politica Estica]]* 3: 99–131. [Selle kirja kohta eriti lk. 122–123 jj.]

## Välislingid
*Professorite avalik kiri kaitseministrile Delfi, 23. aprill 2007.
Sertab Erener

**Sertab Erener** (sündinud 4. detsembril 1964 İstanbulis) on türgi lauljatar, kes võitis lauluga "Everyway That I Can" 2003. aasta Eurovisiooni lauluvõistluse Riias. Sertab on Türgis üks populaarsemaid lauljaid, kelle plaate on ostetud üle 3 miljoni eksemplari.

## Diskograafia
### Albumid

* Sakin Ol! (Calm Down) (1992)
* Lâ'l (Ruby Wine) (1994)
* Sertab Gibi (Like Sertab) (1996)
* Sertab Erener (1999)
* Sertab (2000)
* Turuncu (Orange)(2001)
* Sertab (Re-release with bonus tracks and different artwork - 2003)
* No Boundaries (2004)
* Aşk Ölmez (Love Doesn't Die) (2005)
* The best of Sertab Erener (2007)
* Sertab goes to the club (2007)

### Singlid

* Zor Kadın (Difficult Woman) (1999)
* Utanma (Don't Be Shy) (2000)
* Bu Yaz (This Summer) (2000)
* Yeni (New) (2001)
* Every Way That I Can (2003 - Eurovision 2003 Winner)
* Here I Am (2003)
* Leave (2004)
* I Believe (That I See Love in You - 2004)
* Aşk Ölmez, Biz Ölürüz (Love Doesn't Die, We Do) (2005)
* Satılık Kalpler Şehri (City of Hearts for Sale) (2005)
* Kim Hakliysa (Whoever Is Right) (2005)
Springfield

**Springfield** on linn USA-s, Illinoisi osariigi pealinn ja Sangamoni maakonna keskus.

Linnaõigused sai Springfield aastal 1835, Ameerika Ühendriikide koosseisu liideti 1848.

Springfield oli Abraham Lincolni kodulinn, ta on sinna maetud.

## Viited

## Välislingid

* Springfieldi koduleht
Schwäbisch Gmünd

**Schwäbisch Gmünd** on linn Saksamaal Baden-Württembergi liidumaal Ostalbkreisis. Asub Remsi jõe ääres.

## Ajalugu

2. sajandil asus tänapäeva linna lähedal rooma sõjaväelaager. Linn rajati 12. sajandi keskel. 1268–1803 oli Schwäbisch Gmünd vaba riigilinn.

## Vaatamisväärsused

Linnas asuvat gooti stiilis Püha Risti toomkirikut (*Heilig-Kreuz-Münster*) hakati ehitama 1315. Hilisromaani stiilis Johannese kirikut (*Johanniskirche*) on mainitud kabelina juba 1317.

## Majandus

Linnas toodetakse autotööstuse detaile ning masina- ja klaasitööstuse tarvikuid. Schwäbisch Gmünd on tuntud ka kuld- ja hõbeehete tootmise poolest. Linnas on kehahooldusvahendite tootja Weleda tehas.

## Haridus

Linnas on pedagoogikakõrgkool.

## Viited

## Välislingid

*Schwäbisch Gmündi koduleht
Dachau

**Dachau** on linn Saksamaal Baieri liidumaal, Dachau kreisi keskus. Dachau on Müncheni eeslinn; asub 20 km Münchenist loodes Amperi kaldal.

Linn on tuntud seal aastatel 1933–1945 asunud Dachau koonduslaagri tõttu.

## Vaata ka
* Dachau koonduslaager
* Rahvusvaheline Dachau Komitee

## Viited

## Välislingid
*Dachau koduleht
Minden

**Minden** on linn Saksamaa lääneosas Nordrhein-Westfaleni liidumaal, Minden-Lübbecke kreisi keskus. Asub Weseri jõe ääres. Linna läbib ka Mittellandkanal.

Mindenit on esmamainitud 798. aastal, kui Karl Suur seal riigikogu kokku kutsus. Minden oli Mindeni piiskopkonna keskus.
Seitsmeaastase sõja ajal 1759. aastal peeti linna lähedal Mindeni lahing.

1973. aastal liideti Mindeni linnaga mitu linnaümbruse valda.

Mindenis on sündinud antropoloog Franz Boas ja astronoom Friedrich Wilhelm Bessel.

## Välislingid

*Mindeni koduleht
Meister Eckhart

**Meister Eckhart** (tegelikult **Eckhart von Hochheim**; u 1260– u 1328) oli saksa teoloog, filosoof ja müstik. 

Ta sündis Erfurdi lähistel Tüüringis. *Meister* tähendab Eckharti akadeemilist tiitlit – magistrit – mille ta sai Pariisis. 

Ta tegutses Avignoni paavstide ajal, kui oli ka palju pingeid frantsiskaanide ja dominikaanide vahel. Ta sattus nende vastuolude keskmesse, oli frantsiskaanide vastu ja dominikaanide poolt, mis viis ta lõpuks frantsiskaanide kohtu alla. Paavst Johannes XXII kuulutas Eckharti ketseriks. Eckharti kaitsekõne on kuulus osava ja loogilise argumentatsiooni poolest süüdistuste vastu.

Ketseriks kuulutamisele vaatamata on Eckhartil olnud palju järgijaid ka pärast tema surma. Teda peetakse keskaegse humanismi üheks silmapaistvamaks esindajaks.

## Teosed eesti keeles
* "Jumaliku lohutuse raamat. Õilsast inimesest". Tõlkinud Uku Masing; eessõna: Evelyn Underhill, Kalle Kasemaa. Johannes Esto Ühing, Tartu 2005, 96 lk; ISBN 9985876563
* Magdeburgi Mechthild, "Jumaluse voogav valgus"; Meister Eckhart, "Eristamise kõned". Keskülemsaksa keelest tõlkinud ja järelsõna: Kalle Kasemaa. Sari Avatud Eesti raamat,  Ilmamaa, Tartu 2015, 432 lk; ISBN 9789985775011

## Kirjandus
* "Töid kristliku müstika alalt". Eesti Evangeelse Luterliku Kiriku Usuteaduste Instituut, EELK Usuteaduse Instituudi toimetised, nr 3 Tallinn 1989, 242 lk
* Jaan Undusk, "Müstiline tekst kui paradoks" (ka Meister Eckharti jt müstikute keeletarvitusest) – J. Unduski raamatus "Maagiline müstiline keel", Tallinn 1998, lk 165–188
* Aira Võsa, "Selleks, et jõuda Jumalani, tuleb vaadata endasse: Meister Eckharti õpetus hinge ja Jumala taasühinemisest" – Usuteaduslik Ajakiri 2001, nr 1, lk 60–74
* Erich Fromm, "Omada või olla?". Tõlkinud Ilmar Palli, Mondo, Tallinn 2001, lk 19–20, 43–44, 61–67, 111, 113–114, 120, 130, 146–147

## Välislingid
* Urmas Petti, "Eckharti huvitavusest" ("Jumaliku lohutuse raamatu" arvustus) – Sirp 23. detsember 2005, lk 4–5
* Eckhart Triebel: Meister Eckhart und seine Zeit (Meister Eckhart ja tema aeg - saksa keeles)
* Eckhart Triebel: Meister Eckhart Bibliographie seit 1995 (Meister Eckharti bibliograafia alates 1995. aastast)
Gertrude Elion

**Gertrude Belle Elion** (23. jaanuar 1918 New York – 21. veebruar 1999) oli USA biokeemik ja farmakoloog, kes 1988. aastal pälvis koos James Blacki ja George Hitchingsiga Nobeli füsioloogia- või meditsiiniauhinna.

Gertrude sündis juudi immigrantide peres. Ta lõpetas 1937. aastal Hunter College'i ja 1941 New Yorgi ülikooli. Kuna ta oli naine, ei saanud ta osaleda keemiaalases teaduslikus uurimistöös. Ta pidi leppima laboriabilise töökohaga ning pidas samal ajal keskkooliõpetaja ametit. Hiljem läks ta tööle George H. Hitchingsi Burroughs-Wellcome'i ravimifirmasse (praegu GlaxoSmithKline). 

Gertrude'il ei olnud doktorikraadi, kuid hiljem nimetati ta George Washingtoni ülikooli audoktoriks.

## Teadustöö
### Ravimid
* *6-mercaptopurine* (Purinethol) – esimene leukeemia ravim
* *Azathioprine* (Imuran) – esimene immuunreaktsiooni pärssiv ühend, mida kasutati elundite siirdamisel
* *Allopurinol* (Zyloprim) – podagraravim
* *Pyrimethamine* (Daraprim) – malaariaravim
* *Trimethoprim* (Septra) – meningiidi, sepsise, bakteriaalsete infektsioonide jm ravim
* *Acyclovir* (Zovirax) – viiruslike herpesetüvede raviks

## Tunnustus
*1988 – Nobeli meditsiiniauhind
*1990 – valiti USA Rahvusliku Teaduste Akadeemia välisliikmeks
*1991 – valiti USA Rahvusliku Meditsiiniakadeemia liikmeks
*1991 – valiti Ameerika Kunstide ja Teaduste Akadeemia liikmeks
*1991 – National Medal of Science
*1995 – valiti Londoni Kuningliku Seltsi välisliikmeks

## Välislingid
Bonaventura

Püha **Bonaventura** (1221 Bagnoregio – 15. juuli 1274 Lyon) oli frantsisklaste ordu kaheksas juht, keskaegne filosoof ja skolastiline teoloog, Aquino Thomase kaasaegne.

Katoliku kirik kuulutas ta 1482. aastal pühakuks.

Legendi järgi sai Toscana arsti poeg Giovanni di Fidanza juba noorena Assisi Franciscuselt nime Bonaventura.

1243. aastal astus ta frantsisklaste ordusse ning saadeti edasi õppima Pariisi ülikooli. 1253. aastal asus ta õppima sealses koolis. Koos Aquino Thomasega sai temast 1257. aastal teoloogiadoktor. Suuresti tänu Bonaventura traktaadile "Kristuse vaesusest" saavutasid kerjusmunkade ordud 1256. aastal paavst Aleksander IV tunnustuse ja kaitse.

36-aastaselt sai Bonaventura frantsisklaste ordu peavaimulikuks. Ta pidas kinni ordu vaesuse, lihtsuse ja maailmast eraldatuse põhimõtetest, kuid ei pidanud patuks omada raamatuid ning rõhutas õppimise tähtsust.

Bonaventura keeldus vastu võtmast paavst Clement IV pakkumist Yorgi peapiiskopi kohale, kuid sunniti kuuletuma Gregorius X käsule hakata Albano piiskop-kardinaliks. Sellel ametikohal oli Bonaventural oluline osa Rooma ja Kreeka katoliku kiriku ühendamisel.

Bonaventura tuntuimad teosed on "Püha Franciscuse elu", "Breviloquium" ja "Itinerarium mentis ad deum".

1482. aastal kanoniseeris Sixtus IV Bonaventura.

Kunstis kujutatakse teda frantsisklase rüüs kardinalina kas lugemas või kirjutamas.

## Viited
Isar

**Isar** on jõgi Saksamaal, Doonau parempoolne lisajõgi. Saab alguse Baieri Alpidest. Pikkus 295 km.

Isari ääres asuvad München, Freising ja Landshut.
Dettifoss

**Dettifoss** on Põhja-Islandil Jökulsá á Fjöllumi jõel Jökulsárgljúfuri kanjonis asuv juga. 

Ta on 45 meetri kõrgune, 100 meetri laiune ja teda peetakse Euroopa kõige võimsamaks joaks. Keskmine vooluhulk on 193 m&sup3; sekundis ja mitmekordistub lume sulamise ajal.

Dettifossist 1 km ülesvoolu asub Selfossi juga ja 2 km allavoolu 27 m kõrgune Hafragilsfossi juga.
Christiane Nüsslein-Volhard

**Christiane Nüsslein-Volhard** (sündinud 20. oktoobril 1942 Magdeburgis) on saksa bioloog, kes 1991. aastal pälvis Alberti Laskeri preemia ning 1995. aastal koos Eric Wieschausi ja Edward B. Lewisega Nobeli füsioloogia- või meditsiiniauhinna äädikakärbse loote geenide uurimise eest.

## Tunnustus
*1986 – Gottfried Wilhelm Leibnizi auhind
*1989 – valiti Academia Europaea liikmeks
*1989 – valiti Heidelbergi Teaduste Akadeemia korrespondentliikmeks
*1990 – valiti USA Rahvusliku Teaduste Akadeemia välisliikmeks  (raku- ja arengubioloogia sektsioon)
*1990 – valiti Põhja-Reini-Vestfaali Teaduste ja Kunstide Akadeemia korrespondentliikmeks
*1990 – valiti Londoni Kuningliku Seltsi välisliikmeks
*1991 – valiti Leopoldina liikmeks
*1991 – Princetoni Ülikooli audoktor
*1992 – valiti Ameerika Kunstide ja Teaduste Akadeemia välisliikmeks
*1993 – Harvardi Ülikooli audoktor
*1999 – valiti Göttingeni Teaduste Akadeemia korrespondentliikmeks
*2005 – Oxfordi Ülikooli audoktor
*2010 – valiti Prantsuse Teaduste Akadeemia välisliikmeks

## Välislingid
Partisan

**Partisan** ehk **siss** on enamasti kohalik elanik, kes võitleb vastase vastu kas iseseisvalt või üksuse koosseisus vastase valduses oleval territooriumil. Termin võib viidata vastupanuliikumise elementidele, mis vastustasid Saksamaa valitsemist mitme maa üle Teise maailmasõja käigus, või nendele, kes võitlesid pärast sõda nõukogude võimu vastu Ida-Euroopas.

Terminit "partisan" kasutas esimest korda Johann von Ewald oma raamatus "Uurimus partisanide sõja kohta" (1789). Von Ewald oli džuutide vägede veteran, kes sõdis Ameerika revolutsiooni sõjas, ning oli silmisti "korrapäratu" sõjaga 19. ja 20. sajandil. Esialgset partisanisõja mõistet kasutati kui treenitud abilised, kes tegutsevad vaenlase tagalas, et katkestada sidet, rünnata logistilisi varusid, ning meelitada vaenlase väed eesliinilt.

Partisanid erinesid 19. sajandi keskel oluliselt rüüstavast ratsaväest või osaliselt organiseeritud geriljavägedest. Vene partisanid mängisid olulist osa Napoleoni allakäigus. Nende raevukas vastupanu ja kangekaelsed rünnakud sundisid teda 1812. aastal Venemaalt lahkuma.

Nõukogude partisanid, eriti need, kes tegutsesid Valgevenes, suutsid Saksa vägesid tõhusalt tülitada ja takistasid nende operatsioone. Tulemusena kehtestati taas nõukogude võim sügaval Saksa territooriumil. Mõned partisanid kasvatasid isegi vilja ja kariloomi toiduks. Kommunistlikud Jugoslaavia partisanid juhtisid ühte väge, et vabastada nende riik 1944. aastal. 

Kui okupeerija või ründaja võib kutsuda partisane "geriljadeks" või "terroristideks", siis on teada, et erinevalt terroristidest on partisane peetud seaduslikult riigi relvajõu vormirõivastuses olevateks liikmeteks, kes võitlevad oma riigi vabastamise eest välisründajate poolt.

## Vaata ka
* Metsavend
* Sissisõda
Greiz

**Greiz** on linn Saksamaal Tüüringi liidumaal, Greizi kreisi halduskeskus. Asub Weiße Elsteri ääres.

Linna on esmamainitud 1209. aastal (*Gradec*).

Greiz jaguneb 15 linnaosaks: Caselwitz, Dölau, Gommla, Irchwitz, Kurtschau, Moschwitz, Obergrochlitz, Pohlitz, Raasdorf, Reinsdorf, Rothenthal, Sachswitz, Schönfeld, Thalbach ja Untergrochlitz.

Greiz on olnud tekstiilitööstuse keskus.

## Viited

## Välislingid

* Greizi koduleht
Jökulsá á Fjöllum

**Jökulsá á Fjöllum** (tõlkes: 'mägede liustikujõgi') on Põhja-Islandil asuv jõgi.

Ta on pikkuselt (206 km) teine jõgi Islandil ja omab suurimat valgala – 7750 km&sup2;. Kuna jõgi asub Islandi kõige kuivemas regioonis, siis on see veekoguse poolest alles neljas.

Jõgi saab alguse Dyngjujökulli liustikult suure Vatnajökulli liustiku põhjaservalt ja voolab Öxarfjörðuri lahte.

Kevaditi voolavad sinna ka Herðubreiðarlindiri, Hafragili ja Hólmatunguri alade vihmaveed.
Jõel asub Jökulsárgljúfuri kanjon (tõlkes: 'liustikujõe kanjon') ja 4 juga.

Joad alates lõunapoolsemast:
*Selfoss
*Dettifoss
*Hafragilsfoss
*Réttarfoss

Jökulsá suurim lisajõgi on Kreppa liustikujõgi.
Valdis Zatlers

**Valdis Zatlers** (sündinud 22. märtsil 1955 Riias) on Läti arst ja poliitik, Läti president (2007–2011).

Ta valiti 31. mail 2007 seimis Läti presidendiks. Tema kui presidendi ametiaeg kestis 8. juulist 2007 kuni 8. juulini 2011.

Zatlers on lõpetanud 1979. aastal Riia Meditsiiniinstituudi. Ta töötas traumatoloog-ortopeedina, 1994. aastast Riia traumatoloogia- ja ortopeediahaigla juhina.

28. mail 2011 teatas ta, et algatab seimi laialisaatmise. Zatlersi meelest oli parlament liiga tugevalt Läti oligarhide mõju all. 2. juunil 2011 toimunud presidendivalimistel valis seim Zatlersi asemel presidendiks Andris Bērziņši. Juulis toimunud rahvahääletusel kiideti parlamendi laialisaatmise heaks.

23. juulil 2011 asutas ta uue partei, Zatlersi Reformipartei (Zatlera Reformu partija (ZRP)).

## Tunnustus
*2008 Vürst Jaroslav Targa I järgu orden 
*2009 Maarjamaa Risti ketiklassi teenetemärk
*2011 Vabaduse orden (Ukraina)

## Välislingid

*Läti presidendi koduleht (läti, inglise, saksa, prantsuse ja vene keeles)
* Kadri Ratt. Läti president keeldus meediaga suheldes vene keeles rääkimast EPL, 11. jaanuar 2009
* Hendrik Vosman.  Läti president esitas seimile ultimaatumi Postimees, 15. jaanuar 2009
Blitzkrieg

**Blitzkrieg** on Briti *[[heavy metal]]* ansambel, mille asutasid 1980. aastal Leicesteris Brian Ross, Ian Jones  ja Jim Sirotto. Bänd läks laiali juba järgmisel aastal, kuid uuesti tuldi kokku 1984. aastal, ning järgmisel aastal ilmus nende esimene album "A Time of Changes". Hiljem on bänd korduvalt laiali läinud, kuid jälle uuesti kokku tulnud. 

Nende esikalbumi nimiloost "Blitzkrieg" on teinud kaveri Metallica (ilmunud 1984 singli "Creeping Death" B-poolel). Lars Ulrich on nimetanud Blitzkriegi Metallica üheks peamiseks mõjutajaks.

2006. aastast alates on bändi liikmeteks Brian Ross (laul), Ken Johnson (kitarr), Guy Laverick (kitarr), Paul Brewis (bass) ja Phil Brewis (trummid).

## Albumid
*"A Time Of Changes" (1985)
*"10 Years Of Blitzkrieg" (1991)
*"Unholy Trinity" (1995)
*"Ten" (1997)
*"The Mists Of Avalon" (1998)
*"Absolute Power" (2002)
*"A Time Of Changes - Phase 1" (2003)
*"Absolutely Live!" (2004)
*"Sins & Greed" (2005)
Nahklihasmõik

**Nahklihasmõik** on ussidel ja mõningatel teistel loomadel kehasein, mis ümbritseb kehaõõnt ja siseelundeid. 

Nahklihasmõik koosneb nahaepiteelist, ring- ja piki- või ringlihastest ning rõngussidel tsöloteelist.
163

**163. aasta**

Sajandid: 1. sajand - **[[2. sajand]]** - 3. sajand

Aastakümned: 110. aastad 120. aastad 130. aastad 140. aastad 150. aastad- **[[160. aastad]]** - 170. aastad 180. aastad 190. aastad 200. aastad 210. aastad

Aastad: 158 159 160 161 162 - 163 - 164 165 166 167 168
----

## Sündmused

* ...

## Sündinud

* ...

## Surnud

* ...
Wangari Maathai

**Wangari Muta Maathai** (1. aprill 1940 Ihithe, Nyeri ringkond – 25. september 2011 Nairobi) oli Keenia keskkonna- ja ühiskonnaaktivist, Nobeli rahuauhinna laureaat (2004).

Ta kuulus Keenia suurima rahva kikujude hulka.

Maathai asutas 1987. aastal Keenia Mazingira Roheliste Partei. Ta oli ülemaailmse puude istutamise ja kasvatamise üks tulisemaid eestvedajaid. 

2003. aasta jaanuarist kuni 2005. aasta novembrini oli ta president Mwai Kibaki valitsuses keskkonna- ja loodusvarade abiminister. 

## Elulugu
Ta sai hea hariduse kloostrikoolis ning õppis USA-s ja Saksamaal bioloogiat. 1971. aastal sai ta esimese Keenia päritolu naisena doktorikraadi (Nairobi Ülikoolist). Samal aastal sai temast selle ülikooli esimene veterinaaranatoomia professor. 

1977. aastal kutsus ta ellu rohelise vöö liikumise, milles osalejad rajasid paljudes Aafrika maades puukoole ja istutasid puid kaitseks erosiooni eest. 

Temast sai Keenia naisliikumise käilakuju. Ta oli 1981–1987 organisatsiooni National Council of Women in Kenya president ja hiljemgi selle eestseisuse liige.

Maathaid, kes vastustas president Daniel arap Moid, vangistati ja piinati 1990. aastatel korduvalt. Ka Amnesty International astus korduvalt tema vastu välja. 

1997. aastal kandideeris Waathai edutult parlamendiliikmeks ja presidendiks. 2002. aastal valiti ta Rahvusliku Vikerkaarekoalitsiooni kandidaadina Keenia parlamenti. Uus Keenia president Mwai Kibaki nimetas Maathai keskkonnakaitse aseministriks.

Waathai tegeles ka globaalse soojenemise ja kliimaõigluse probleemidega. Ta oli Rooma Klubi liige. 

Ta suri emakavähi operatsiooni tüsistustesse.

Wangari Maathai järgi on saanud nime Keenias elav haruldane kiil Maathai pikkjalg (*Notogomphus maathaiae*).

## Teosed
**The Green Belt Movement*, 1988 
**Replenishing the Earth*, 2010

## Tunnustus
*1984 – õige elamisviisi auhind
*2004 – Nobeli rahuauhind oma panuse eest jätkusuutliku arengu, demokraatia ja rahu saavutamisel 
*2004 – Petra Kelly auhind
*2006 – Indira Gandhi rahupreemia
*2009 – Maailma Tuleviku Nõukoja auliige

## Isiklikku
Wangaril sündisid lapsed Waweru, Wanjira ja Muta. 

1980. aastal laskis abikaasa end temast lahutada, sest naine olevat "liiga haritud, liiga tugev, liiga edukas, liiga isepäine ja liiga raskesti kontrollitav".
Betty Williams

**Betty Williams** (22. mai 1943 – 17. märts 2020) oli Põhja-Iirimaa (Suurbritannia) ühiskonnaaktivist, kes 1976. aastal sai koos Mairead Corriganiga Nobeli rahuauhinna panuse eest mitmete Põhja-Iirimaa konfliktide rahumeelsesse lahenduskäiku. Ta oli organisatsiooni Inimeste Rahuühendus (*Community of Peace People*), mis aitas/aitab Põhja-Iirimaal saavutada rahu, kaasasutaja.

Betty Williams juhtis 2006. aastal asutatud Ülemaailmset Laste Fondi (*Global Childrens's Foundation*) ning oli organisatsiooni *World Centers of Compassion for Children International* president.
George Reeves

**George Reeves** (õieti **George Keefer Brewer**; 5. jaanuar 1914 Woolstock, Iowa – 16. juuni 1959 Los Angeles, California) oli USA näitleja, tuntud eeskätt Supermani kehastajana 1950. aastate teleseriaalis "Supermani seiklused". 

Üks vastuolulisemaid fakte Reevesi eluloos on tema ootamatu surm 16. juunil 1959, mil ta oli kõigest 45-aastane. Surma põhjuseks oli püstolilask pähe, mis politsei juurdluse lõppedes kuulutati enesetapuks. Paljud ei uskunud aga, et Reeves enesetapu sooritas, ning spekuleerimine tema surma üle kestab tänapäevani. Tema surma tagamaid ja võimalikke versioone uurib 2006. aastal valminud draamafilm "Hollywoodland".

## Välislingid
*
*
Jakobiinid

**Jakobiinid** olid Prantsuse revolutsiooni aegse Jakobiinide Klubi liikmed, kes pooldasid kodanike täielikku võrdõiguslust. Nad käisid koos žirondiinidega endises Püha Jakobi kloostris. 1793. aastal tõusid jakobiinid Prantsuse revolutsiooni etteotsa, kehtestasid diktatuuri, tagandasid žirondiinid ning saatsid nad tapalavale giljotiini alla. Jakobiinid tõid kaasa terrorivalitsuse, mille käigus tapeti umbes 40 000 vaenlast. Hiljem selline tapmine väsitas inimesi ning jakobiinide juht Maximilien Robespierre ja tema lähimad kaaslased tapeti.
Inglid Ameerikas

**"Inglid Ameerikas"** (originaalpealkiri **"Angels in America: A Gay Fantasia on National Themes"**) on mitme auhinnaga pärjatud 1991. aasta kahevaatuseline näidend, mille autor USA näitekirjanik Tony Kushner. Näidendi järgi on tehtud 2003. aastal minitelesari "Ameerika inglid" ja Peter Eötvösi ooper "Inglid Ameerikas".

## "Inglid Ameerikas" Eesti teatrilaval
Eestis lavastas näidendi "Inglid Ameerikas" Georg Malvius ja see esietendus Eesti Draamateatris 15. juunil 1996. Osades olid Andrus Vaarik, Dan Põldroos, Elina Reinold, Mait Malmsten, Taavi Eelmaa, Kersti Kreismann, Ivo Uukkivi, Andres Puustusmaa, Sulev Teppart, Enn Nõmmik ja Robert Gutman.

## Viited
Övertorneå vald

**Övertorneå vald** on 2. järgu haldusüksus Rootsis Norrbotteni läänis. Piirneb idas Soomega.

Övertorneå vallas Pullinki mäel asub UNESCO maailmapärandi nimistusse kuuluva Struve geodeetilise kaare mõõdupunkt ().

Valla suuremad asulad on järgmised:

* Juoksengi
* Hedenäset (Hietaniemi)
* Övertorneå (Matarenki)
* Svanstein
## Vaata ka
*Aapua

## Välislingid

*Valla koduleht
Magnum

**Magnum** on ladina keeles omadussõna *magnus* 'suur' kesksoovorm.

***Magnum*** on **[[suurosa]]** (mõnede loomade suguelundi) ladinakeelne nimetus. 

Sõna on sageli kasutatud pärisnimena:

*Smith & Wessoni revolvrimark
*Magnum, Suurbritannia ansambel
*jäätisemark Magnum
*soome muusiku Sami Wolkingi esinejanimi

*"Magnum" on aastatel 1980–1988 toodetud USA teleseriaal, mille peaosas Tom Selleck
*Magnum AS, ravimite hulgimüügi ettevõte Baltikumis
Jokkmoki vald

**Jokkmoki vald** on 2. järgu haldusüksus Rootsis Norrbotteni läänis. See on pindalalt teine vald Rootsis. 

Vallast voolab läbi Luleälveni jõgi. Riigiettevõttel Vattenfall on vallas 11 hüdroelektrijaama ning neist kuus kuuluvad Rootsi kümne suurima hüdroelektrijaama sekka.

Vallas asub kultuuri- ja loodusloo muuseum Ájtte.

## Asustus
Vald on väga hõredalt asustatud. Suur osa elanikest on saamid. Suuremad asulad on:
* Jokkmokk (Lule saami keeles *Jåhkåmåhkke* ehk *Dálvvadis*, põhjasaami keeles *Johkamohkki*),
* Vuollerim,
* Porjus.

## Loodus
Vallas on neli rahvusparki: Sareki, Muddusi, Padjelanta ja Stora Sjöfalleti rahvuspark. Padjelanta rahvuspark on seejuures Rootsi kõige suurem rahvuspark (1984 km²), Sareki rahvuspark on suuruselt teine (1970 km²) ja Stora Sjöfalleti rahvuspark (1278 km²) on Rootsis suuruselt kolmas. Kui Padjelanta ja Sareki rahvuspargid jäävad täies ulatuses Jokkmoki valda, siis Muddusi rahvuspark jääb valdavas osas siiski Gällivare valda ning Stora Sjöfalleti rahvuspark jääb osaliselt Gällivare valda.

## Välislingid

*Valla koduleht
Emily Greene Balch

**Emily Greene Balch** (8. jaanuar 1867 Boston – 9. jaanuar 1961 Cambridge) oli Ameerika Ühendriikide majandusteadlane, sotsioloog, kirjanik ja patsifist. Ta töötas pikka aega õppejõuna Wellesley kolledžis ning uuris sotsiaalseid probleeme, vaesust ja rahvusvahelist koostööd. Esimese maailmasõja ajal tegutses Balch aktiivselt rahuliikumises, mille tõttu kaotas ka akadeemilise ametikoha.

Balch oli üks Naiste Rahvusvahelise Rahu ja Vabaduse Liidu (Women’s International League for Peace and Freedom) asutajaid ja selle juhtivaid liikmeid. Pikaajalise ja järjekindla töö eest rahu edendamisel pälvis ta 1946. aastal koos John Raleigh Mottiga Nobeli rahuauhinna.

1920. aastal loobus ta unitarismist ja liitus kveekeritega. 

Ta jäi elu lõpuni vallaliseks.

## Viited

## Välislingid
Jihlava

**Jihlava** (saksa keeles *Iglau*) on statutaarlinn Tšehhis, Vysočina maakonna keskus. Asub Jihlava jõe ääres.

## Vaata ka
* Jihlava rahvusvaheline dokumentaalfilmide festival

## Viited

## Välislingid

* Jihlava koduleht
Lakid

**Lakid** on rahvas Dagestanis. Nad kõnelevad nahhi-dagestani keelte hulka kuuluvat laki keelt. Lakkide hulgas on levinud sunniitlik islam.

2002. aasta rahvaloenduse andmeil elas Venemaal 156 500 lakki ja 2010. aasta rahvaloenduse andmeil 178 630 lakki.

Eestis elas 2011. aasta rahvaloenduse andmetel 14 lakki.

Lakkide traditsiooniliseks tegevusalaks on olnud mägikarjakasvatus.

## Viited
Lakk (täpsustus)

"**Lakk**" on mitmetähenduslik sõna. 

***[[Lakk]]** on vedelik, mille kuivamisel moodustub kelme ning mis sisaldab orgaanilist lahustit.
***[[Lakid]]** on rahvas Dagestanis.
***[[Lakk (karvad)|Lakk]]** on pikematest karvadest koosnev karvastiku osa looma kaelaharjal.
***[[Lakk (pööning)|Lakk]]** on taluhoone ülemine, katusealune korrus.
* **Lakk** on raamatukujunduses paberist kaaneümbrise kaane siseküljele volditav klapp.
***Lakk** on murdekeeles sama mis kaapkübar.
Admiral Kuznetsov

**Admiral Kuznetsov** (vene keeles Адмирал Кузнецов; täisnimega Адмирал флота Советского Союза Кузнецов, 'Admiral Flota Sovetskogo Sojuza Kuznetsov') on Venemaa trampliintekiga lennukikandja, Venemaa sõjalaevastiku lipulaev. 

Lennukikandja kodusadam on Severomorsk. Laeva tekialustesse angaaridesse mahub 24 Su-33, 12 MIG-29K lennukit või 24 Ka-27 helikopterit.

## Ajalugu
Laeva hakati ehitama 1983. aastal, see lasti vette 1985. aastal ja valmis 1991. aastal, kuid täiesti merekõlblikuks sai alles 1995. aastal. See on esimene ja ka viimane ehitatud selle klassi lennukikandja, mille jõuallikaid (auruturbiine) auruga varustatavaid kõrgsurvekatlaid köetakse raskekütteõliga.

Laeva nimi oli algul **Tbilisi**, seejärel **Leonid Brežnev** ja aastal 1990 sai ta nime admiral Nikolai Kuznetsovi järgi. 

2018. aasta seisuga on see ainus mereväe teenistuses olev lennukikandja Venemaal. 

2012. aastal läks laev remonti, mille käigus kaasajastati selle raadioelektroonikat ja relvastust.

2016. aastal osales see Venemaa sõjalises operatsioonis Süürias. Admiral Kuznetsovi sõjaretk läks Vene riigile maksma 7 miljardit rubla. Sõjalise operatsiooni käigus Süürias kaotas lennukikandja kaks oma hävituslennukit: need purunesid laevatekile maandumisel, lendurid katapulteerusid. 

2017. aasta oktoobris läks laev remonti Murmanski laevaremonditehasesse Rosljakovos. Moderniseerimisele pidi plaanide kohaselt kuluma 60 miljardit rubla. Algsete plaanide järgi pidi Admiral Kuznetsov mereväe teenistuses tagasi olema 2021. aastal, kuid 2023. aasta seisuga oli see endiselt remondis.

2018. aasta sügisel sai laev ujuvdokist PD-50 väljudes vigastuse, kui ujuvdokk elektrikatkestuse tõttu vee alla vajus ning üks selle 70-tonnistest tornkraanadest laevatekile kukkus ja 4×5 meetri suuruse rebendi tekitas.

2024. aasta septembris oli Admiral Kuznetsov endiselt remondis ja arvati, et see enam merekõlblikuks ei saagi. Laeva meeskond osales samal ajal sõjas Ukraina vastu, võideldes näiteks Harkivi oblastis ja Pokrovski lähedal 1. kaardiväe tankiarmee mehhaniseeritud pataljoni koosseisus.

## Laeva üldandmed
*Pikkus: 302,3 m
*Laius: 73 m
*Veeväljasurve: 58 500 t
*Kiirus: 32 sõlme
*Meeskond: 1960 meremeest

## Vaata ka
*Admiral Kuznetsovi klassi lennukikandja

## Viited

## Välislingid

*'Admiral Kuznetsov ja Musta mere needus' Kaitseliidu ajakiri 'Kaitse Kodu' nr 2 2023. a. 
*'Poseidoni kutse' Kaitseliidu ajakiri 'Kaitse Kodu' nr 4 2023. a. 
*Artikkel Admiral Kuznetsovist ajalehes Zavtra *(vene keeles)*
*Vene ristlejal puhkes tulekahju, Postimees, 7. jaanuar 2009 
*David Axe, Your Aircraft Carrier Is a Piece of Crap
*The aging, damaged ‘Kuznetsov’ is unlikely to deploy ever again Forbes, 22. september 2024
*
167

**167. aasta**

Sajandid: 1. sajand - **[[2. sajand]]** - 3. sajand

Aastakümned: 110. aastad 120. aastad 130. aastad 140. aastad 150. aastad- **[[160. aastad]]** - 170. aastad 180. aastad 190. aastad 200. aastad 210. aastad

Aastad: 162 163 164 165 166 - 167 - 168 169 170 171 172
----

## Sündmused

* ...

## Sündinud

* ...

## Surnud

* ...
Soela väin

**Soela väin** (rootsi keeles *Sele sund*) on väin Saaremaa ja Hiiumaa vahel. Soela väin ühendab Väinamerd Läänemere avaosaga.

Väina laius on umbes 6 km, põhjas on palju madalikke, kive ja liivikuid. Neid eraldavad mõned kitsad 2–3 m sügavused läbipääsud. Soela väinas asuvad Pihlalaid, Suurkuiv, Väikekuiv ja Saaparahu.

Soela väina põhjatipus asub Rannaküla ja lõunatipus Pammana küla.

Soela väina ümbruses asuvad Soela sadam väina lõunaküljel ja Sõru sadam väina põhjaküljel.

## Nimi

Väina on esmamainitud 1254. aastal kujul *Soelavenn*. 1798. aastast pärineb kirjakuju *Sele sund*..

Nime algtähendus pole selge. Nime alusena on nähtud alamsaksa sõna *sel* ('hüljes'), aga see võib olla hilisem kantseleietümoloogia. Rahvapärimus seob väinanime sõnaga "sõel". Nime on püütud siduda ka sõnaga "sool".

19. sajandi ajaloolase, etnograafi ja folkloristi Carl Friedrich Wilhelm Russwurmi järgi tuleneb väina nimi eestirootsi keele sõnast *söäl*, millega rannarootslased tähistasid hüljest (väina nimi oli eestirootsi keeles *Söälasund*).

Ilmselt on Soela väina nimi seotud väinaäärse Soela küla nimega. Soela küla nime on püütud tuletada sõnast "susi" 'hunt'. On teadmata, kas esmane on küla või väina nimi. Kui küla on varasem ja väin selle järgi nimetatud, tuleb nimi pigem hundist, aga kui väinanimi on esmane ja küla selle järgi nimetatud, siis pigem hülgest.




## Viited
Michael Weatherly

**Michael Manning Weatherly, Jr.** (sündinud 8. juulil 1968 New Yorgis) on USA näitleja.

Tema tuntuimad seriaalirollid on Logan ehk Eyes Only USA seriaalis "Must ingel" ja eriagent Tony DiNozzo osa draamasarjas "".

## Osaline filmograafia
### Filmirollid
*"Meet Wally Sparks" (1997) – Dean Sparks 
*"Asteroid" (1997) – Dr. Matthew Rogers 
*"The Specials" (2000) – Verdict
*"Her Minor Thing" (2005) – Tom

### Seriaalirollid
*"The City (1995–1996), "Loving" (1992–1995) – Cooper Alden 
*"Significant Others (1998) – Ben Chain 
*"Jesse" (6 jagu, 1998) – Roy
*"Võluvägi" ("When Bad Warlocks Go Good", 1999) – Brendan Rowe
*"Ally McBeal" (1 jagu, 2000) – Wayne Keebler
*"Must ingel" (2000–2002) – Logan Cale (aka Eyes Only) 
*"JAG" (2 jagu, 2003) – NCIS eriagent Anthony "Tony" DiNozzo
*"" (2003–) – eriagent Anthony "Tony" DiNozzo

## Eraelu
Weatherly oli aastatel 1995–1997 abielus oma "The City" kaasnäitleja Amelia Heinlega, kellega tal on poeg August Weatherly. Seriaali "Must ingel" filmimise ajal oli ta mõnda aega kihlatud kaasnäitleja Jessica Albaga. 2009. aastal abiellus Bojana Jankovićuga, kes on elukutselt arst. Neil on 2 last: tütar Olivia (sündinud 2012) ja poeg Liam (sündinud 2013). Neil on saksa lambakoerad Oriana ja Quantum.

## Välislingid
* Koduleht
*
Vingerjas

**Vingerjas** (*Misgurnus fossilis*) on karpkalaliste seltsi hinklaste sugukonda kuuluv kala. 

Vingerjas on 15–30 cm pikkune mageveekala, kes eelistab aeglase vooluga jõe ja seisuveekogu mudast põhja. Öise eluviisiga. Keha on piklik, värvuselt seljalt kollakaspruun, külgedel pruunikad pikitriibud vaheldumisi kollakatega, uimed pruunikad.

Levinud Kesk- ja Ida-Euroopas ning Kagu-Aasias. Eestis suhteliselt laialt levinud, eriti Lõuna-Eestis.

Vingerjat on kasutatud akvaariumis ilmaennustajana.

Vingerjas kuulub Eestis III kategooria kaitsealuste liikide hulka.

## Vaata ka
*Eesti kalade süstemaatiline nimestik

## Välislingid
* 

*Vingerjas TÜ Loodusteadusliku veebipõhises õpikeskkonnas
Love Me Tender

**"Love Me Tender"** (esialgse pealkirjaga **"The Reno Brothers"**) 1956. aasta USA muusikaline mängufilm.

Loo on kirjutanud Maurice Geraghty.

## Süžee
Clint Reno on noor poiss, kelle vanemad vennad on sõtta läinud ja sõjas langenuks kuulutatud. Ta on äsja abiellunud oma vanema venna Vance'i lese Cathyga. Ootamatult saabuvad aga sõtta läinud vennad elusana koju ning Clinti hakkab vaevama armukadedus ja hirm, et Vance võtab temalt Cathy tagasi.

## Peamised osatäitjad
*Elvis Presley (Clint Reno)
*Debra Paget (Cathy Reno)
*Richard Egan (Vance Reno)
*Robert Middleton (hr Siringo)
*William Campbell (Brett Reno)
*Neville Brand (Mike Gavin)
*Mildred Dunnock (Martha Reno)

## Laulud
*"Love Me Tender"
*"Let Me"
*"Poor Boy"
*"We're Gonna Move"

## Välislingid
*
Loving You

**"Loving You"** on 1957. aasta USA muusikaline mängufilm.

Laulu "Got A Lot O' Livin' To Do" ajal võib filmis publiku seas näha Elvis Presley ema Gladyst. Seetõttu keeldus Elvis pärast Gladyse surma 1958. aastal seda filmi vaatamast.

Loo on kirjutanud Mary Agnes Thompson.

## Peamised osatäitjad
*Elvis Presley (Jimmy Tompkins / Deke Rivers)
*Dolores Hart (Susan Jessup)
*Lizabeth Scott (Glenda Markle)
*Wendell Corey (Walter "Tex" Warner)
*James Gleason (Carl Meade)
*Ralph Dumke (Jim Tallman)

## Laulud
*"Mean Woman Blues"
*"(Let Me Be Your) Teddy Bear"
*"Loving You"
*"Got a Lot O' Livin' to Do"
*"Lonesome Cowboy"
*"Hot Dog"
*"Party"
*"Blueberry Hill"
*"True Love"
*"Don't Leave Me Now"
*"Have I Told You Lately That I Love You"
*"I Need You So"

## Välislingid
*
CU

**Cu** võib tähendada mitut asja:
***Cu** on vase keemiline sümbol.
***Cu** on rünkpilve tähis.
***[[.cu]]** on Kuuba tippdomeen
***cu** on kirikuslaavi keele ISO 639-1 kood
CS

**Cs** võib tähendada mitut asja:
***Cs** on tseesiumi keemiline sümbol.
***Cs** on kiudkihtpilvede ladinakeelse nimetuse (*Cirrostratus*) lühend.
***[[.cs]]** oli Tšehhoslovakkia tippdomeen
***cs** on tšehhi keele ISO 639-1 kood
King Creole

**"King Creole"** on 1958. aasta USA muusikaline mängufilm.

Film põhineb Harold Robbinsi romaanil "A Stone for Danny Fisher".

## Peamised osatäitjad
*Elvis Presley (Danny Fisher)
*Carolyn Jones (Ronnie)
*Walter Matthau (Maxie Fields)
*Dolores Hart (Nellie)
*Dean Jagger (hr Fisher)
*Liliane Montevecchi (Forty Nina)
*Vic Morrow (Shark)
*Paul Stewart (Charlie LeGrand)
*Jan Shepard (Mimi Fisher)
*Brian G. Hutton (Sal)

## Laulud
*"King Creole"
*"As Long as I Have You"
*"Hard Headed Woman"
*"Trouble"
*"Dixieland Rock"
*"Don't Ask Me Why"
*"Lover Doll"
*"Crawfish"
*"Young Dreams"
*"Steadfast, Loyal and True"
*"New Orleans"

## Välislingid
*
G.I. Blues

**"G.I. Blues"** on 1960. aasta USA muusikaline mängufilm.

## Peamised osatäitjad
*Elvis Presley (spets. 5 Tulsa McLean)
*Juliet Prowse (Lili)
*Robert Ivers (reamees Cookie)
*James Douglas (Rick)
*Letícia Román (Tina)
*Sigrid Maier (Marla)
*Arch Johnson (vanemseersant McGraw)

## Laulud
*"Tonight Is So Right for Love"
*"What's She Really Like"
*"Frankfort Special"
*"Wooden Heart"
*"G.I. Blues"
*"Pocketful of Rainbows"
*"Shoppin' Around"
*"Big Boots"
*"Didja' Ever"
*"Blue Suede Shoes"
*"Doin' the Best I Can"

## Välislingid
*
Flaming Star

**"Flaming Star"** (esialgse pealkirjaga **"Black Star"**) on 1960. aasta USA vestern.

## Süžee
Pacer Burton on poiss, kes elab perega keset indiaanlasi ja kauboisid. Elu teeb raskeks tõsiasi, et tema isa on valge, ema aga punanahk. Ta üritab rahvuseid lepitada, kuid see paistab võimatu olevat. Samuti ei suuda ta otsustada, kumma poole hoida, ja lõpuks näivad kõik talle vaenlastena. Vaid oma perekond on see, mille eest seista.

Film põhineb Clair Huffakeri romaanil "Flaming Lance".

## Peamised osatäitjad
*Elvis Presley (Pacer Burton)
*Barbara Eden (Roslyn Pierce)
*Steve Forrest (Clint Burton)
*Dolores del Rio (Neddy Burton)
*John McIntire (Sam "Pa" Burton)
*Rodolfo Acosta (Buffalo Horn)
*Karl Swenson (Dred Pierce)
*Ford Rainey (Doc Phillips)

## Laulud
*"Flaming Star"
*"A Cane and a High Starched Collar"
Wild in the Country

**"Wild in the Country"** on 1961. aasta USA muusikaline mängufilm.

Film põhineb J. R. Slamanca romaanil "The Lost Country".

## Süžee
Vaimselt tasakaalutu poiss Glenn Tyler vigastab kakluses oma venda. Kohtu nõudel saadetakse ta tema onu järelevalve alla, kus ta peab hakkama oma rahulikku meelt tõestama.

## Peamised osatäitjad
*Elvis Presley (Glenn Tyler)
*Hope Lange (Irene Sperry)
*Tuesday Weld (prl Noreen Martin)
*Millie Perkins (Betty Lee Parsons)
*Rafer Johnson (Davis)
*John Ireland (Phil Macy)
*Gary Lockwood (Cliff Macy)
*William Mims (onu Rolfe Braxton)

## Laulud
*"Wild in the Country"
*"I Slipped, I Stumbled, I Fell"
*"In My Way"
*"Husky Dusky Day"

## Välislingid
*
Sinine Hawaii

**"Sinine Hawaii"** (originaalpealkirjaga **"Blue Hawaii"**) on 1961. aasta USA muusikaline mängufilm.

Loo on kirjutanud Allan Weiss.

## Tegevustik
Chad Gates on rikka pere poeg, kes saabub ajateenistusest koju Hawaiile. Ta vanemad soovivad, et poiss hakkaks perefirmat juhtima, kuid Chadil on teised plaanid: tema tahab ise midagi elus korda saata ja oma jõududega raha teenida.

## Peamised osatäitjad
*Elvis Presley (Chad Gates)
*Joan Blackman (Maile Duval)
*Angela Lansbury (Sarah Lee Gates)
*Nancy Walters (Abigail Prentice)
*Jenny Maxwell (Ellie Corbett)
*Pamela Austin (Selena "Sandy" Emerson)

## Laulud
*"Blue Hawaii"
*"Almost Always True"
*"Aloha Oe"
*"No More"
*"Can't Help Falling In Love"
*"Rock-A-Hula Baby"
*"Moonlight Swim"
*"Ku-u-i-po"
*"Ito Eats"
*"Slicin' Sand"
*"Hawaiian Sunset"
*"Beach Boy Blues"
*"Island of Love"
*"Hawaiian Wedding Song"

## Välislingid
*
Follow That Dream

**"Follow That Dream"** on 1962. aasta USA muusikaline mängufilm, mille režissöör on Gordon Douglas. Film põhineb Richard Powelli romaanil "Pioneer, Go Home", stsenaariumi autor on Charles Lederer.

## Peamised osatäitjad
*Elvis Presley (Toby Kwimper)
*Anne Helm (Holly Jones)
*Arthur O'Connell (Pop Kwimper)
*Joanna Moore (Alisha Claypoole)

## Laulud
*"What a Wonderful Life"
*"I'm Not the Marrying Kind"
*"Sound Advice"
*"Follow That Dream"
*"Angel"
*"A Whistling Tune" (filmist välja jäetud)

## Välislingid
*
Kid Galahad

**"Kid Galahad"** on 1962. aasta USA muusikaline mängufilm.

## Süžee
Filmi aluseks oleva loo on kirjutanud Francis Wallace.

## Peamised osatäitjad
*Elvis Presley (Walter Gulick)
*Lola Albright (Dolly Fletcher)
*Gig Young (Willy Grogan)
*Joan Blackman (Rose Grogan)
*Charles Bronson (Lew Nyack)
*Roy Roberts (Jerry Bathgate)
*Ed Asner (Frank Gerson)

## Laulud
*"King of the Whole Wide World"
*"This Is Living"
*"Riding the Rainbow"
*"Home Is Where the Heart Is"
*"I Got Lucky"
*"A Whistling Tune"
Tüdrukud... ja veel kord tüdrukud

"**Tüdrukud... ja veel kord tüdrukud**" (inglise "**Girls! Girls! Girls!**") on 1962. aasta USA muusikaline mängufilm.

Loo on kirjutanud Allan Weiss.

## Tegevustik
Ross Carpenter on meremees, kes unistab oma paadist, kuid vaevleb rahapuuduses.

## Peamised osatäitjad
*Elvis Presley (Ross Carpenter)
*Stella Stevens (Robin Gantner)
*Laurel Goodwin (Laurel Dodge)
*Jeremy Slate (Wesley Johnson)
*Benson Fong (Kin Yung)
*Robert Strauss (Sam)

## Laulud
*"Girls! Girls! Girls!"
*"I Don't Wanna Be Tied"
*"Where Do You Come From"
*"I Don't Want to"
*"We'll Be Together"
*"A Boy Like Me a Girl Like You"
*"Earth Boy"
*"Return to Sender"
*"Because of Love"
*"Thanks to the Rolling Sea"
*"Song of the Shrimp"
*"The Walls Have Ears"
*"We're Comin' In Loaded"

## Välislingid
*
It Happened at the World's Fair

**"It Happened at the World's Fair"** on 1963. aasta USA muusikaline mängufilm.

Filmis on kõrvalosa Kurt Russellil, kelle näitlejakarjäär sai alguse just sellest filmist. Ta mängib seal noort poissi, kellele Mike Edwards raha annab, et ta teda jalaga lööks, et viimasel oleks põhjust meditsiiniõe vastuvõtule minna.

## Tegevustik
Mike Edwards ja tema paarimees Danny on lennukipiloodid. Danny mängib aga kogu raha maha ja mehed hakkavad uut rahateenimisvõimalust otsima. Nad sõidavad väljanäitusele World's Fairi, kus Danny proovib õnne hasartmängudega, Mike aga on sunnitud hoolt kandma väikese hiina tüdruku Sue-Lini eest, kelle isa on kaduma läinud. Mike'ile hakkab silma World's Fairi meditsiiniõde Diane Warren, kes Mike'ist esialgu üldse huvitatud pole.

## Peamised osatäitjad
*Elvis Presley (Mike Edwards)
*Joan O'Brien (meditsiiniõde Diane Warren)
*Vicky Tiu (väike hiina tüdruk Sue-Lin)
*Yvonne Craig (Dorothy Johnson)
*H.M. Wynant (Vince Bradley)

## Laulud
*"Beyond the Bend"
*"Relax"
*"Take Me to The Fair"
*"They Remind Me Too Much of You"
*"One Broken Heart for Sale"
*"I'm Falling In Love Tonight"
*"Cotton Candy Land"
*"World of Our Own"
*"How Would You Like to Be"
*"Happy Ending"

## Välislingid
*
Fun in Acapulco

**"Fun in Acapulco"** on 1963. aasta USA muusikaline mängufilm.

## Peamised osatäitjad
*Elvis Presley (Mike Windgren)
*Ursula Andress (Marguerita Dauphin)
*Elsa Cárdenas (Dolores Gomez)
*Paul Lukas (Maximillian Dauphin)
*Larry Domasin (Raoul Almeido)
*Alejandro Rey (Moreno)
*Robert Garricart (Jose Garcia)
*Teri Hope (Janie Harkins)
*Teri Garr

## Laulud
*"Fun In Acapulco"
*"Vino Dinero Y Amor"
*"Mexico"
*"El Toro"
*"Marguerita"
*"Bullfighter Was a Lady"
*"No Room to Rhumba In a Sports Car"
*"I Think I'm Gonna Like It Here"
*"Bossa Nova Baby"
*"You Can't Say No In Acapulco"
*"Guadalajara"
*"Love Me Tonight"
*"Slowly But Surely"

## Välislingid
*
Kissin' Cousins

**"Kissin' Cousins"** on 1964. aasta USA muusikaline mängufilm.

Loo on kirjutanud Gerald Drayson Adams.

## Tegevustik
Josh Morgan on sõjaväelane, kes saadetakse mägedesse missioonile. Mägedes tekib aga vastasseis sõjaväe ja kohalike elanike vahel.

## Peamised osatäitjad
*Elvis Presley (Josh Morgan / Jodie Tatum)
*Arthur O'Connell (Pappy Tatum)
*Glenda Farrell (Ma Tatum)
*Jack Albertson (kapten Robert Jason Salbo)
*Yvonne Craig (Azalea Tatum)
*Pamela Austin (Selena Tatum)
*Donald Woods (kindral Alvin Donford)
*Tommy Farrell (vanemseersant William George Bailey)
*Maureen Reagan (Lorraine)
*Joe Esposito (Mike)
*Teri Garr
*Kent McCord

## Laulud
*"Kissin' Cousins"
*"Smokey Mountain Boy"
*"There's Gold In the Mountains"
*"One Boy Two Little Girls"
*"Catchin' On Fast"
*"Tender Feeling"
*"Anyone (Could Fall In Love with You)"
*"Barefoot Ballad"
*"Once Is Enough"
*"Kissin' Cousins"
*"Echoes of Love"
*"Long Lonely Highway"

## Välislingid
*